**Občina Ribnica na Pohorju**

Ribnica na Pohorju 1, 2364 Ribnica na Pohorju

**OBČINSKI SVET**

**OBČINE RIBNICA NA POHORJU**

Datum: 10. 12. 2024

**Zadeva: Obravnava predloga Letnega programa športa za leto 2025**

Občinska uprava je v sodelovanju z zunanjim izvajalcem na podlagi določil 5. člena Odloka o sofinanciranju letnega programa športa v Občini Ribnica na Pohorju (Uradno glasilo e-občina, št. 30/20) pripravila osnutek Letnega programa športa za leto 2025. Predlog o razdelitvi sredstev potrdi Občinski svet.

V prilogi prilagamo osnutek Letnega programa športa za leto 2025.

Srečko Geč

župan

Priloge:

* Osnutek Letnega programa športa za leto 2025.

Na podlagi 13. člena Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – ZMat-B), 5. člena Odloka o sofinanciranju letnega programa športa v Občini Ribnica na Pohorju (Uradno glasilo e-občina, št. 30/20) in 15. člena Statuta Občine Ribnica na Pohorju (MUV, št. 25/15, 26/17 in 5/19) je Občinski svet Občine Ribnica na Pohorju na svoji \_\_\_ redni seji, dne, \_\_\_\_\_\_\_ sprejel

LETNI PROGRAM ŠPORTA

V OBČINI RIBNICI NA POHORJU ZA LETO 2025

1. člen

(vsebina)

Občina Ribnica na Pohorju (v nadaljevanju: občina) v skladu z razvojnimi načrti občine in razpoložljivimi sredstvi proračuna ter s kadrovskimi in prostorskimi razmerami v športu z Letnim programom športa v občini Ribnica na Pohorju za leto 2025 (v nadaljevanju: LPŠ 2025) določi:

* vrsto in obseg športnih programov in področij, ki se v letu 2025 sofinancirajo iz občinskega proračuna,
* višino proračunskih sredstev za sofinanciranje športnih programov in področij v letu 2025.

2. člen

(programi in področja športa)

V letu 2025 se iz sredstev proračuna občine sofinancirajo naslednji programi in področja športa:

ŠPORTNI PROGRAMI:

* Prostočasna športna vzgoja otrok in mladine (PRO):
  + celoletni prostočasni programi za otroke in mladino.
* Športna rekreacija (RE):
  + celoletni športno rekreativni programi za odrasle,
  + celoletni rekreativno-tekmovalni progami za odrasle.
* Šport starejših (ŠSTA):
  + celoletni športno rekreativni programi za starejše.

ŠPORTNI OBJEKTI IN POVRŠINE ZA ŠPORT V NARAVI:

* stroški obratovanja in vzdrževanja športnih objektov in površin za šport v naravi v občini.

ORGANIZIRANOST V ŠPORTU:

* Delovanje športnih društev.

ŠPORTNE PIRIREDITVE:

* Lokalno pomembne športne prireditve.

3. člen

(višina proračunskih sredstev)

Sredstva za realizacijo LPŠ so zagotovljena z Odlokom o proračunu občine za leto 2025 in sicer:

|  |  |  |  |  |  |
| --- | --- | --- | --- | --- | --- |
| ŠPORTNI PROGRAMI IN PODROČJA | | p. p. | 2025 | | |
| sredstva | v % | v % abs. |
| PRO | celoletni netekmovalni programi | 180516 | 400,00 € | 4,21% | 0,92% |
| RE | udeležba v medobčinskih rekreacijskih ligah | 4.500,00 € | 47,37% | 10,34% |
| RE | celoletni športnorekreativni programi |
| ŠSTA | celoletni športnorekreativni programi |
| ORG | delovanje športnih društev | 2.500,00 € | 26,32% | 5,75% |
| PRIR | lokalno pomembne športne prireditve | 2.100,00 € | 22,11% | 4,83% |
| SREDSTVA LPŠ ZA JAVNI RAZPIS | | | 9.500,00 € | 100,00% | 21,84% |
| OBJEKTI | igrišče Hudi kot: večnamenski prostor | 180511 | 2.500,00 € | 7,35% | 5,75% |
| OBJEKTI | športni objekti: voda in komunalne storitve | 185030 | 1.500,00 € | 4,41% | 3,45% |
| OBJEKTI | športni objekti: tekoče vzdrževanje in obnove | 185032 | 30.000,00 € | 88,24% | 68,97% |
| SREDSTVA LPŠ ZA ŠPORTNE OBJEKTE | | | 34.000,00 € | 100,00% | 78,16% |
| SKUPAJ PODROČJE ŠPORTA | | | 43.500,00 € |  | 100,00% |

4. člen

(načini zagotavljanja sredstev)

Občina bo sredstva za izvedbo LPŠ zagotovila:

* z izvedbo javnega razpisa in pogodb, ki jih župan podpiše z izbranimi izvajalci (proračunska postavka: 180516),
* na osnovi potrjenega programa vlaganj v športno infrastrukturo in/ali pogodb z upravljavci objektov

(proračunske postavke: 180511, 185030, 185032).

5. člen

(javni razpis)

Na osnovi sprejetega LPŠ 2025 bo občinska uprava izvedla postopke za izvedbo javnega razpisa za sofinanciranje LPŠ v občini Ribnica na Pohorju za leto 2025. Vrednotenje na javni razpis prispelih vlog se izvrši na osnovi pogojev in meril za vrednotenje iz Odloka. Izvleček meril je sestavni del razpisne dokumentacije.

6. člen

(možnosti prerazporeditve sredstev LPŠ in JR)

Če komisija za izvedbo javnega razpisa v postopku JR ugotovi, da je število prijav na posameznih področjih manjše od pričakovanj, lahko sredstva znotraj proračunske postavke (p. p. 180516) prerazporedi na tiste razpisana področja športa, kjer je število prijav večje od pričakovanj.

7. člen

(spremembe LPŠ)

Sprememba občinskega proračuna na področju športa istočasno pomeni spremembo LPŠ 2025.

8. člen

(veljavnost LPŠ)

LPŠ v občini Ribnica na Pohorju za leto 2025 začne veljati 15 dan po objavi v Uradnem glasilu e-občina.

Številka:

Datum:

Župan

Občine Ribnica na Pohorju

Srečko Geč