POGOJI IN MERILA

ZA SOFINANCIRANJE LPŠ V OBČINI RIBNICA NA POHORJU

IZVLEČEK – ČISTOPIS ZA LETO 2025

Za uresničevanje javnega interesa v športu se za leto 2025 s Pogoji in merili (v nadaljevanju: merila) opredeli način vrednotenja športnih programov in področij, ki bodo sofinancirani na osnovi izvedbe javnega razpisa (JR).

Prijavitelji po 4. členu odloka postanejo upravičeni Izvajalci LPŠ, če izpolnjujejo naslednje pogoje:

* imajo sedež v občini,
* so na dan objave JR za sofinanciranje LPŠ najmanj eno (1) leto registrirani v skladu z veljavnimi predpisi, ena od registriranih dejavnosti pa je izvajanje športnih programov (SKD; 93.120 – delovanje športnih klubov; 93.190 – druge športne dejavnosti),
* izvajajo programe/področja skladno z odlokom in LPŠ, se pravočasno prijavijo na JR in izpolnjujejo vse pogoje JR,
* imajo zagotovljene materialne in prostorske pogoje ter ustrezno izobražen/usposobljen kader za delo v športu,
* imajo izdelano finančno konstrukcijo, iz katere so razvidni viri prihodkov in stroškov izvedbe programov,
* imajo urejeno evidenco članstva (športna društva, zveze) ter evidenco o udeležencih programov.

SPLOŠNI POGOJI ZA VREDNOTENJE VSEH ŠPORTNIH PROGRAMOV

Pri vrednotenju vseh športnih programov se upoštevajo naslednji splošni pogoji:

* VKLJUČENOST UDELEŽENCEV:

isti udeleženec se pri istem izvajalcu vrednoti le venem (1) športnem programu,

* VELIKOST VADBENE SKUPINE (*koeficient popolnosti skupine*):

različni programi (starostno različne skupine) za izvedbo optimalne vadbe zahtevajo različno število vadečih!

Z merili je določena optimalna velikost vadbene skupine! Če izvajalec prijavi manjše število udeležencev, se število točk proporcionalno zmanjša, večje število vključenih pa ne vpliva na dodatno vrednotenje programa.

Občina podpira vključenost občank in občanov, zato se v programih upoštevajo le udeleženci/ke s stalnim bivališčem v občini Ribnica na Pohorju.

|  |  |  |  |
| --- | --- | --- | --- |
| PREGLEDNICA A | PROGRAMI PRO, RE, ŠST | | |
| OPTIMALNO ŠTEVILO VKLJUČENIH | PRO | RE | ŠSTA |
| velikost skupine/število vključenih | 10 | 12 | 8 |

* PRIZNANI LETNI OBSEG ŠPORTNIH PROGRAMOV (*število ur vadbe letno*):

Z merili je določen maksimalni letni obseg vadbe za posamezne skupine športnih programov (preglednici 1 in 2). Vsaki prijavljeni vadbeni skupini se prizna tolikšen letni obseg vadbe, kot ga prijavitelj predvidi ob prijavi na JR. Letni obseg vadbe posamezne skupine ne sme presegati z merili določenega maksimalnega letnega obsega.

Pri vseh programih velja: 1 ura = 60 minut!

* UPORABA ŠPORTNEGA OBJEKTA (*korekcija športni objekt = 0,000*):

Športni programi se izvajajo v/na različnih športnih objektih z različnimi stroški uporabe. Občina izvajalcem LPŠ po znižani ceni omogoča uporabo športnih objektov in površin, katerih lastnik je. Uporabe športnih objektov in površin zunaj meja občine se ne sofinancira.

* IZOBRAZBA/USPOSOBLJENOST STROKOVNEGA KADRA (*korekcija strokovni kader = 0,500*):

Športni programi zahtevajo angažiranost izobraženega in/ali usposobljenega kadra za strokovno delo v športu. Vadbeni skupini se kader ovrednoti samo, če prijavitelj ob prijavi na JR dokaže strokovno usposobljenost in/ali izobrazbo, ki je skladna z ZŠpo-1 (pridobljena odločba MGTŠ v vpisu v razvid strokovnih delavcev v športu).

Strokovni kader se v vseh razpisanih programih vrednoti enotno.

* MATERIALNI STROŠKI ZA IZVEDBO ŠPORTNIH PROGRAMOV (*korekcija materialni stroški = 1,000*):

Ob izvedbi športnih programov poleg uporabe športnega objekta in angažiranja strokovnega kadra nastajajo tudi drugi stroški izvedbe.

Materialni stroški izvedbe športnih programov se v vseh razpisanih programih vrednotijo enotno.

* ŠTEVILO PRIZNANIH ŠPORTNIH PROGRAMOV (vadbene skupine):

Posameznemu izvajalcu se v letu 2025 prizna največ:

* + največ tri (3) vadbene skupine v razpisanih programih PRO.
  + največ tri (3) vadbene skupine v razpisanih programih RE
  + največ tri (3) vadbene skupine v razpisanih programih RE-tekmovalno.
  + največ dve (2) vadbeni skupini v razpisanih programih ŠSTA.

MERILA ZA VREDNOTENJE ŠPORTNIH PROGRAMOV

PROSTOČASNI ŠPORTNI PROGRAMI OTROK IN MLADINE

Celoletni programi PRO praviloma potekajo najmanj 30 tednov v letu (oz. 60 ur) in predstavljajo širok spekter športnih aktivnosti, katerih cilj je izboljšanje gibalnih zmogljivosti mladih. Med različnimi izvajalci ob enakih pogojih LPŠ daje prednost programom športnih društev.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| ŠV-PRO: celoletni prostočasni programi | strokovni kader/skupina |

|  |  |  |
| --- | --- | --- |
| PREGLEDNICA ŠT. 1 | PRO | |
| CELOLETNI PROSTOČASNI PROGRAMI | PRO: do 6 let | PRO: 7 do 19 |
| število ur vadbe/tedensko | 1,5 | 2 |
| število tednov | 30 | 30 |
| TOČKE/STROKOVNI KADER/SKUPINA | 45 | 60 |
| TOČKE/MATERIALNI STROŠKI/SKUPINA | 45 | 60 |

PROGRAMI ŠPORTNE REKREACIJE IN ŠPORTA STAREJŠIH

Programi RE predstavljajo organizirane športne dejavnosti s ciljem aktivne in koristne izrabe prostega časa (druženje, zabava), ohranjanja zdravja in dobrega počutja ter udeležbe na rekreativnih tekmovanjih. Izvajalcem, ki izvajajo programe z namenom udejstvovanja na organiziranih rekreacijskih tekmovanjih, se prizna večji letni obseg vadbe.

Programi ŠSTA predstavljajo športnorekreativno dejavnost odraslih nad doseženim 65. letom. Za starostnike redna vadba predstavlja kakovostno ohranjanje telesnega, duševnega in socialnega zdravja ter ohranjanja ustvarjalne življenjske energije.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| RE: celoletni športni programi | strokovni kader in materialni stroški/skupina |
| ŠSTA: celoletni športni programi | strokovni kader in materialni stroški/skupina |

|  |  |  |  |
| --- | --- | --- | --- |
| PREGLEDNICA ŠT. 2 | PROGRAMI RE, ŠSTA | | |
| CELOLETNI NETEKMOVALNI PROGRAMI | RE | RE tekmovalno | ŠSTA |
| število ur vadbe/tedensko | 2 | 3 | 2 |
| število tednov | 30 | 30 | 30 |
| TOČKE/STROKOVNI KADER/SKUPINA | 60 | 90 | 60 |
| TOČKE/MATERIALNI STROŠKI/SKUPINA | 60 | 90 | 60 |

MERILA ZA VREDNOTENJE DELOVANJA ŠPORTNIH DRUŠTEV

Pri vrednotenju delovanja športnih društev in njihovih zvez se upoštevajo naslednja merila:

* DELOVANJE NA LOKALNI RAVNI: tradicija neprekinjenega delovanja po podatkih AJPES (1 leto = 3 točke),
* ORGANIZIRANOST NA LOKALNI RAVNI: število aktivnih članov po podatkih izvajalca (1 član = 1 točka),
* ŠTEVILO VADEČIH: število na JR priznanih popolnih skupin izvajalca (1 skupina = 10 točk),

Pri vsakem merilu največji možni obseg ne more preseči 100 točk, največje skupno število točk znaša 300!

S sredstvi lokalne skupnosti se sofinancirajo:

|  |  |
| --- | --- |
| ORGANIZIRANOST V ŠPORTU: | MERILO ZA VREDNOTENJE: |
| delovanje športnih društev na lokalni ravni | materialni stroški/LETO ali ČLAN ali SKUPINA |

|  |  |  |  |
| --- | --- | --- | --- |
| PREGLEDNICA ŠT. 3 | ORGANIZIRANOST V ŠPORTU | | |
| DELOVANJE ŠPORTNIH DRUŠTEV | TRADICIJA | ČLANSTVO | SKUPINA |
| točke/leto ali točke/član ali točka/vadeči | 3 | 1 | 10 |
| TOČKE/MATERIALNI STROŠKI/DRUŠTVO | 100 | 100 | 100 |

MERILA ZA VREDNOTENJE LOKALNO POMEMBNIH ŠPORTNIH PRIREDITEV

Pri vrednotenju športnih prireditev se upoštevajo raven in odmevnost prireditve ter množičnost in ustreznost.

V letu 2025 se vsakemu prijavitelju sofinancira največ tri (3) športne prireditve.

S sredstvi lokalne skupnosti se sofinancirajo:

|  |  |
| --- | --- |
| ŠPORTNE PRIREDITVE | MERILO ZA VREDNOTENJE: |
| prireditve lokalnega, občinskega in državnega pomena | materialni stroški/prireditev |

|  |  |  |  |
| --- | --- | --- | --- |
| PREGLEDNICA ŠT. 4 | ŠPORTNE PRIREDITVE | | |
| lokalna prireditev/število udeležencev | do 50 | 51 - 100 | nad 101 |
| TOČKE/MATERIALNI STROŠKI/PRIREDITEV | 20 | 40 | 60 |
| občinska prireditev/število udeležencev | do 50 | 51 - 100 | nad 101 |
| TOČKE/MATERIALNI STROŠKI/PRIREDITEV | 40 | 80 | 120 |
| državna prireditev/število udeležencev | do 50 | 51 - 100 | nad 101 |
| TOČKE/MATERIALNI STROŠKI/PRIREDITEV | 60 | 120 | 180 |